陶彝

陶彝，直隸順天府大興縣（今北京市）人，清朝政治人物，進士出身。

康熙三十九年，登進士，授戶部主事，升任戶部郎中，考選廣西道監察御史，巡視兩浙鹽政。后因上疏請求康熙帝建儲，被罷免遣往軍前效力贖罪。雍正四年赦免歸鄉《清史稿》（卷268）：陶彝，順天大興人。康熙三十九年進士，授戶部主事。再遷郎中。考選廣西道御史，巡視兩浙鹽政。 六十年三月，彝與同官任坪、范長發、鄒圖雲、陳嘉猷、王允晉、李允符、范允、高玢、高怡、趙成穮、孫紹曾合疏奏曰：「皇上深恩厚德，浹洽人心。茲逢六十年，景運方新，普天率土，歡欣鼓舞，而建儲一事，尤為鉅典。懇獨斷宸衷，早定儲位。」疏入，下內閣。時大學士王掞正密疏請建儲。後數日，彝等疏又上，上震怒，斥掞植黨希榮。於是王大臣奏請奪掞及諸御史官，從重治罪。越日，諭廷臣曰：「王掞及御史陶彝等妄行陳奏，俱稱為國為君。今西陲用兵，為人臣者，正宜滅此朝食。可暫緩議罰，如八旗滿洲文官例，俱委署額外章京，遣往軍前效力贖罪。」雍正四年，世宗以諸御史不諳國體，心本無他，詔釋歸，以原職休致還籍。。

 延伸阅读 


參考

Category:清朝戶部主事
Category:清朝戶部郎中
Category:清朝廣西道監察御史
Category:大兴县人
Y